b'\n_START_ARTICLE_\nSicherheitspolizei\n_START_PARAGRAPH_\nSicherheitspolizei (Sipo, \xc2\xabSikkerhetspolitiet\xc2\xbb) var en samlebetegnelse p\xc3\xa5  de to delene av Schutzstaffels (SS) etterretnings- og sikkerhetstjeneste, Gestapo og Sicherheitsdienst (SD) mellom 1934 og 1939._NEWLINE_Navnet ble innf\xc3\xb8rt i forbindelse med at Gestapo og SD ble underlagt samme sjef, Reinhard Heydrich. I praksis var de to organisasjonene ofte i konflikt med hverandre, ikke minst fordi Heydrich mente at SD var inkompetent og derfor overlot mange oppgaver som egentlig l\xc3\xa5 under SD til Gestapo._NEWLINE_I 1936 ble Ordnungspolizei (ORPO) og Reichskriminalpolizei (Kripo) opprettet. Sipo ble da definert som det \xc3\xb8verste organet av de tre statlige politistyrkene._NEWLINE_I 1939 ble Reichssicherheitshauptamt (RSHA) opprettet, og Sipo opph\xc3\xb8rte \xc3\xa5 eksistere som et reelt organ. Betegnelsen var dog fortsatt i bruk p\xc3\xa5 lokalt niv\xc3\xa5, som f.eks. i tittelen Inspektor des Sicherheitspolizei und SD. Slike inspekt\xc3\xb8rer var underlagt b\xc3\xa5de RSHA og lokale SS- og politiledere._NEWLINE_Etter andre verdenskrig ble noen deler av DDRs hemmelige politi omtalt som Sicherheitspolizei.'